b'\n_START_ARTICLE_\nSamuel Fuller\n_START_PARAGRAPH_\nSamuel Michael Fuller (12. elokuuta 1912 Worcester, Massachusetts \xe2\x88\x92 30. lokakuuta 1997 Hollywood, Los Angeles, Kalifornia) oli yhdysvaltalainen elokuvaohjaaja._NEWLINE_Fuller syntyi Worcesterissa, Massachusettsissa Yhdysvalloissa. H\xc3\xa4nen vanhempansa olivat Euroopasta muuttaneita juutalaisia, jotka Amerikkaan tullessaan ottivat k\xc3\xa4ytt\xc3\xb6\xc3\xb6n Fuller-sukunimen. Samuel Fuller aloitti uransa lehtialalla. 17-vuotiaana h\xc3\xa4n toimi rikostoimittajana New York Evening Graphic -lehdess\xc3\xa4. 1930-luvun puoliv\xc3\xa4list\xc3\xa4 alkaen h\xc3\xa4n kirjoitti pulp-romaaneja ja elokuvak\xc3\xa4sikirjoituksia. Toisen maailmansodan alkaessa Fuller liittyi armeijaan, jonka kokemuksia h\xc3\xa4n k\xc3\xa4ytti hy\xc3\xb6dykseen elokuvien tekemisess\xc3\xa4. _NEWLINE_Fullerin elokuvat kuvaavat usein petoksia ja v\xc3\xa4\xc3\xa4ryytt\xc3\xa4. H\xc3\xa4nen kuvaamansa maailma on julma ja moraaliton, ja h\xc3\xa4n tuo esille kulttuurieroja amerikkalaisen yhteiskunnan ytimess\xc3\xa4._NEWLINE_Samuel Fuller oli vieraana ensimm\xc3\xa4isill\xc3\xa4 Sodankyl\xc3\xa4n elokuvajuhlilla vuonna 1986. My\xc3\xb6hemmin katu Sodankyl\xc3\xa4n keskustassa nimettiin Samuel Fullerin kaduksi. H\xc3\xa4n my\xc3\xb6s n\xc3\xa4ytteli Mika Kaurism\xc3\xa4en elokuvissa Helsinki Napoli All Night Long  ja Tigrero \xe2\x80\x93 elokuva joka ei valmistunut sek\xc3\xa4 Aki Kaurism\xc3\xa4en elokuvassa Boheemiel\xc3\xa4m\xc3\xa4\xc3\xa4._NEWLINE_Los Angelesin elokuvakriittikkojen liitto antoi Fullerille el\xc3\xa4m\xc3\xa4nty\xc3\xb6palkinnon vuonna 1986.'